ઉંમરડા નું ઝાડ બધેજ જાણીતુ છે. તેના ઉપર અંજીર જેવા ફળ આવે છે. ફળ પાકે ત્યારે ગુલાબી આકર્ષક રંગના થાય છે. તે ખાવામાં મીઠા સ્વાદિષ્ટ લાગે છે. કોઈ કોઈ તેના કાચા ફળ નું શાક પણ કરે છે. તેની છાયા શીતળ છે. ઉંમરડાના ઝાડની જમણી બાજુ ખોદવાથી જમીનમાંથી પાણી નાં ઝરણા મળે છે. લોકો ઉંમરા ના ઝાડ પાસે કૂવો ખોદી પાણી મેળવે છે. વાયુ થી જકડાઈ ગયેલા અંગ પર ઉંમરડા નું દુધ ચોપડી રૂ ચોટાડવાથી તે મટે છે. બળતરા થતી હોઇ તો દૂધ ને સાકર માં મેળવી ને આપવું. વડ, પીપળો, ઉંમરડો આ ત્રણ ની છાલ સરખે ભાગે લઈ ચૂર્ણ કરી પાણીમાં મલમ બનાવી ગડ ગુમડ પર લગાડવાથી મટે છે. ઉંમરડાના પાનની લુગદી ગમે તેવા ઘા પર બાંધવાથી તે જલ્દી રૂઝાય છે.